**AIŠKINAMASIS RAŠTAS**

## PRIE SAVIVALDYBĖS TARYBOS SPRENDIMO

**DĖL PRITARIMO JAPONIJOS KUDŽIO MIESTO IR LIETUVOS RESPUBLIKOS KLAIPĖDOS MIESTO PARTNERYSTĖS SUTARčiai**

**1. Sprendimo projekto esmė, tikslai ir uždaviniai.**

Šiuo sprendimo projektu yra siekiama gauti Klaipėdos miesto savivaldybės tarybos pritarimą Japonijos Kudžio miesto ir Lietuvos Respublikos Klaipėdos miesto partnerystės sutarčiai.

**2. Projekto rengimo priežastys ir kuo remiantis parengtas sprendimo projektas.**

Kudžis ir Klaipėda yra miestai partneriai nuo 1989 m., kai buvo pasirašyta pirmoji partnerystės sutartis. Vėliau sutartys buvo atnaujintos 2009 m. liepos 31 d. ir 2014 m. rugsėjo 18 d. Šiais metais yra minima 30-ties metų miestų bendradarbiavimo sukaktis, atsižvelgiant į tai bei į sėkmingą miestų partnerystę buvo gautas Kudžio miesto mero pasiūlymas Kudžio miesto delegacijos vizito Klaipėdoje metu organizuoti atnaujintą partnerystės sutarties pasirašymą.

Š. m. gegužės 28 – birželio 1 d. Klaipėdoje lankėsi Kudžio miesto delegacija. Vizito metu 9gegužės 29 d.) abiejų miestų merai pasirašė atnaujintą partnerystės sutartį, kuri savo turiniu yra analogiška 2014 m. pasirašytai sutarčiai. Merų pasirašytoje sutartyje palikta sąlyga, kad „Ši sutartis įsigalioja nuo Klaipėdos miesto savivaldybės tarybos pritarimo datos“.

 Sprendimo projektas parengtas vadovaujantis Lietuvos Respublikos vietos savivaldos įstatymo 20 straipsnio 2 dalies 12 punktu, Klaipėdos miesto savivaldybės vardu sudaromų sutarčių pasirašymo tvarkos aprašo, patvirtinto Klaipėdos miesto savivaldybės tarybos 2014 m. gegužės 29 d. sprendimu Nr. T2-115 „Dėl Klaipėdos miesto savivaldybės vardu sudaromų sutarčių pasirašymo tvarkos aprašo patvirtinimo“, 2.3 papunkčiu ir 6 punktu.

**3. Kokių rezultatų laukiama.**

Klaipėdos miesto savivaldybės tarybai pritarus Partnerystės sutarčiai Kudžio ir Klaipėdos miestai pažymėdami sėkmingo bendradarbiavimo trisdešimtmetį toliau įsipareigoja bendradarbiauti šiose srityse:

* kultūra;
* švietimas;
* jaunimo ir jų organizacijų veikla;
* konferencijų ir parodų rengimas;
* turizmas;
* verslas;
* žiniasklaida.

**4. Sprendimo projekto rengimo metu gauti specialistų vertinimai.**

Nėra.

**5. Galimos teigiamos ar neigiamos sprendimo priėmimo pasekmės.**

Pasirašius Partnerystės sutartį bus sudarytos galimybės sėkmingai tęsti miestų–partnerių bendradarbiavimą.

PRIDEDAMA, 2019 m. gegužės 29 d. Partnerystės sutartis tarp Kudžio miesto (Japonija) ir Klaipėdos miesto (Lietuvos Respublikos), 2 lapai.

|  |  |
| --- | --- |
| Tarptautinių ryšių ir ekonominės plėtros skyriaus vedėja |  Jurgita Činauskaitė |